4.

Regulas (EK) Nr. 198/2006 V pielikumu aizstāj ar šādu pielikumu: “V PIELIKUMS KVALITĀTES ZIŅOJUMA FORMĀTS Dalībvalstis iesniedz kvalitātes ziņojumus, kuri jāsagatavo saskaņā ar standarta kvalitātes ziņojuma formātu, ko nodrošina Komisija (Eurostat). Kvalitātes ziņojumam pievieno valsts anketas eksemplāru. 1. ATBILSTĪBA Apsekojuma īstenojums un tas, cik lielā mērā statistika atbilst pašreizējām un potenciālajām lietotāju vajadzībām. Tas ietver lietotāju un viņu atsevišķo vajadzību aprakstu, kā arī novērtējumu par to, ciktāl ir apmierinātas šīs vajadzības. 2. PRECIZITĀTE 2.1. Izlases kļūdas Tajā ietilpst šādi aspekti: — Izlases plāna apraksts un īstenotā izlase. — Galīgo svaru aprēķinu apraksts, ieskaitot rīcības modeli atbilžu nesniegšanas gadījumā un izmantotos papildu mainīgos lielumus, izmantoto novērtējumu, piemēram, Horvica–Tompsona novērtējumu, vērtējumu variācijas saskaņā ar izlases stratu, variāciju novērtēšanas lietojumprogrammas; jo īpaši jāiesniedz izmantoto papildu mainīgo lielumu vai informācijas apraksts, lai Eurostat varētu no jauna aprēķināt galīgos svarus, jo tas ir nepieciešams, lai novērtētu variācijas. — Atbilžu nesniegšanas analīzes gadījumā noviržu apraksts izlasē un rezultāti. Iesniedzamās tabulas ( NACE 2. red. un lieluma klašu dalījumā atbilstīgi valsts izlases plānam): — Izlases bāzes uzņēmumu skaits. — Izlasē iekļauto uzņēmumu skaits. Iesniedzamās tabulas ( NACE 2. red. un lieluma klašu dalījumā atbilstīgi valsts izlases plānam, attiecinot pēc novērotajiem uzņēmumu raksturlielumiem): — Turpmāk minētās atslēgstatistikas variāciju koeficienti (2): — Kopējais nodarbināto personu skaits, kopējais to uzņēmumu skaits, kuri piedāvāja PAM, kopējais to uzņēmumu skaits, kuri piedāvāja PAM, attiecībā pret kopējo uzņēmumu skaitu. — Kopējais to uzņēmumu skaits, kuri piedāvāja PAM kursus, kopējais to uzņēmumu skaits, kuri piedāvāja PAM kursus, attiecībā pret kopējo uzņēmumu skaitu. — Kopējais tajos uzņēmumos nodarbināto personu skaits, kuri piedāvāja PAM, kopējais PAM kursu dalībnieku skaits, kopējais PAM kursu dalībnieku skaits pret kopējo nodarbināto personu skaitu, kopējais PAM kursu dalībnieku skaits pret kopējo tajos uzņēmumos nodarbināto personu skaitu, kuri piedāvāja PAM. — Kopējās PAM kursu izmaksas. — Kopējais to uzņēmumu skaits, kuri piedāvāja SAM kursus, kopējais SAM kursu dalībnieku skaits, kopējais to uzņēmumu skaits, kuri piedāvāja SAM kursus, attiecībā pret kopējo uzņēmumu skaitu. 2.2. Ar izlasi nesaistītas kļūdas 2.2.1. Aptvēruma kļūdas Tajā ietilpst šādi aspekti: — Izlases veidošanai izmantotā reģistra un tā vispārējās kvalitātes, reģistrā iekļautās informācijas un tās atjaunināšanas biežuma apraksts. — Kļūdas, kas saistītas ar atšķirībām starp izlases bāzi un mērķpopulāciju un apakšpopulācijām (pārāk liels aptvērums, nepilnīgs aptvērums, klasificēšanas kļūdas). — Metodes, kas izmantotas, lai iegūtu šo informāciju, un piezīmes par klasificēšanas kļūdu apstrādi. Iesniedzamās tabulas ( NACE 2. red. un lieluma klašu dalījumā atbilstīgi valsts izlases plānam, attiecinot pēc novērotajiem uzņēmumu raksturlielumiem): — Uzņēmumu skaits. — To uzņēmumu īpatsvars, kuriem novērotie strati atbilst izlases stratiem. 2.2.2. Mērījumu kļūdas Vajadzības gadījumā to kļūdu novērtējums, kuras pieļautas datu vākšanas posmā, piemēram, kļūdas, kas saistītas ar šādiem aspektiem: — Anketas izstrāde (iepriekšēju testu vai laboratorijas metožu rezultāti, aptaujāšanas stratēģijas). — Pārskatu sniedzošā vienība/respondents, ņemot vērā izmantoto datu vākšanas veidu (piemēram, problēmas un stratēģijas, lai atrastu piemērotu(-us) respondentu(-us) uzņēmumā, atmiņas problēmas, kļūdas veidlapu aizpildīšanā, palīdzība respondentam). Tajā ietilpst to pasākumu apraksts un novērtējums, kas veikti, lai nodrošinātu augstu informācijas kvalitāti par “dalībniekiem” un to, ka netiek vākti dati par “dalībnieku pasākumiem” — Attiecīgu informācijas sistēmu un administratīvo dokumentu esība/izmantošana uzņēmumā, piemēram, administratīvās sistēmas un apsekojuma koncepcijas atbilstība (pārskata periods, individuālu datu pieejamība). — Izmantotās metodes, lai samazinātu šāda veida kļūdas, problēmas, kas radušās saistībā ar anketu kopumā vai saistībā ar atsevišķiem jautājumiem. 2.2.3. Apstrādes kļūdas Tas attiecas uz datu labošanas procesa aprakstu, piemēram, apstrādes sistēma un izmantotie instrumenti, kļūdas saistībā ar kodiem, labošana, svari vai tabulu sagatavošana, kvalitātes pārbaudes makro/mikro līmenī un korekcijas/nepareizi labojumi. 2.2.4. Kļūdas nesniegtu atbilžu dēļ Tas attiecas uz atbilžu nesniegšanas par vienību un par pozīciju novērtēšanu un to pasākumu aprakstu, kas veikti attiecībā uz atkārtotu sazināšanos, kā arī: — pilnu pārskatu par aprēķina procedūrām, ieskaitot aprēķina un/vai jaunu svaru noteikšanas metodes, — atbilžu nesniegšanas analīzes metodiskām piezīmēm un rezultātiem vai citām atbilžu nesniegšanas seku izvērtēšanas metodēm. Iesniedzamās tabulas ( NACE 2. red. un lieluma klašu dalījumā atbilstīgi valsts izlases plānam, attiecinot pēc novērotajiem uzņēmumu raksturlielumiem): — Atbilžu sniegšanas rādītājs par vienību (3). — Atbilžu sniegšanas rādītājs par pozīciju (4) par turpmāk minētajiem jautājumiem attiecībā uz visiem respondentiem: kopējais darba stundu skaits kā visu respondentu funkcija un kopējās darbaspēka izmaksas kā visu respondentu funkcija. — Atbilžu sniegšanas rādītājs par pozīciju par turpmāk minētajiem jautājumiem attiecībā uz uzņēmumiem, kas piedāvā PAM kursus: — Kopējais kursu dalībnieku skaits un vīriešu un sieviešu skaits kā to uzņēmumu funkcija, kuri piedāvā PAM kursus. — Kopējais PAM kursu stundu skaits kā to uzņēmumu funkcija, kuri piedāvā PAM kursus, iekšēji un ārēji īstenotu PAM kursu stundu skaits kā to uzņēmumu funkcija, kuri piedāvā PAM kursus. — Kopējās PAM kursu izmaksas kā to uzņēmumu funkcija, kuri piedāvā PAM kursus. — Atbilžu sniegšanas rādītājs par pozīciju par turpmāk minētajiem jautājumiem attiecībā uz uzņēmumiem, kuri piedāvā SAM. Kopējais SAM dalībnieku skaits kā to uzņēmumu funkcija, kuri piedāvā SAM. 3. SAVLAICĪGUMS UN PUNKTUALITĀTE Tas attiecas uz datu tabulām ar pārskatu, kad sācies un noslēdzies katrs projekta posms, piemēram, lauka darbs (ņemot vērā dažādos datu vākšanas veidus), atgādinājumi un turpmākās darbības, datu pārbaude un labošana, turpmāka validēšana un aprēķināšana, apsekojums par atbilžu nesniegšanu (vajadzības gadījumā) un vērtējumi, kā arī datu nosūtīšana Eurostat un valsts rezultātu izplatīšana. 4. PIEEJAMĪBA UN SKAIDRĪBA Tas attiecas uz uzņēmumiem nosūtīto rezultātu veidu, rezultātu izplatīšanas shēmu un visu to metodikas dokumentu kopiju, kuri ir saistīti ar sniegto statistiku. 5. SALĪDZINĀMĪBA Tas attiecas uz atšķirībām no Eiropas standarta anketas un definīcijām, kas sniegtas 8. pantā minētajā rokasgrāmatā, un uz to saikņu aprakstu, kuras izveidotas ar citiem statistikas avotiem (konkrētu reģistros pieejamu datu izmantošana, apsekojuma sasaiste ar citu valsts apsekojumu). 6. SASKAŅOTĪBA Tas attiecas uz tādas statistikas salīdzinājumu, kas attiecībā uz to pašu parādību vai rādītāju sagatavota pēc citiem apsekojumiem vai avotiem, un saskaņotības novērtējumu ar uzņēmumu strukturālo statistiku attiecībā uz nodarbināto personu skaitu kā NACE 2. red. un lieluma grupas funkciju. Iesniedzamās tabulas ( NACE 2. red. un lieluma klašu dalījumā atbilstīgi valsts izlases plānam, attiecinot pēc novērotajiem uzņēmumu raksturlielumiem): — Nodarbināto personu skaits saskaņā ar uzņēmumu strukturālo statistiku un nodarbināto personu skaits saskaņā ar PAMS. — Atšķirības procentuālā izteiksmē (USS – PAMS)/USS. 7. IZMAKSAS UN SLOGS Tas attiecas uz slodzes un guvumu analīzi valsts mērogā, piemēram, ņemot vērā vidējo laiku, kas vajadzīgs, lai atbildētu uz katru anketu, problemātiskiem jautājumiem un mainīgiem lielumiem, visnoderīgākajiem/vismazāk noderīgajiem mainīgajiem lielumiem, aprakstot PAM valsts mērogā, novērtēto vai faktisko datu lietotāju apmierinātības līmeni valsts mērogā, mazu un lielu uzņēmumu respondentu sloga atšķirībām un pasākumiem, kas veikti sloga mazināšanai.